Bulalakaw

An bulalakaw (Ingles: meteoroid, meteor)  iyo sarong sadit na magapo o metalikong lawas sa kalawakan.

An mga bulalakaw iyo signipikong mas sadit sa mga asteroyd, asin iyo minarango sa sukol poon sa saraditon na granyula pasiring sa sarong metrong hiwas na mga bagay. An mga bagay na mas sadit sa mga ini iyo pigkaklasipika bilang mikrometeoroyd o alpog kan kalawakan. Kadaklan iyo mga pragmento gikan sa mga kometa o asteroyd, kun sain an iba iyo mga debris hale sa impak nin kolisyon na nakaluwas hale sa mga lawas arug kan Bulan o Marte.

Kapag an sarong bulalakaw, kometa, o asteroyd luminaog sa atmospera kan Kinaban sa tipikal na rikas na dae mababa sa , an aerodinamikong pag-init kan bagay na ito iyo minahimo nin liwanag, parehas sa naglalaad na bagay asin sa dalan kan minalaad na mga partikulo na pigwalat kaini. An penomenang ini iyo inaapod na bulalakaw o "shooting star". An mga serye nin nagkapirang mga bulalakaw an minaluwas nin pirang segundo o minuto sagkod minaluwas gikan sa parehas na punto sa langit iyo inaapod na "meteor shower". An udong-bitoon (meteorite) iyo an tada kan sarong bulalakaw na nakaligtas sa ablasyon kan saiyang lawas durante kan pag-agi niya sa atmospera bilang sarong bulalakaw sagkod tuminama sa kadagaan.

Sa pag-estima, harus 25 na milyong bulalakaw, mikrometeoroyd, asin ibang debri sa kalawakan an minalaog sa atmospera kan Kinaban urualdaw, na iyo minaresulta sa estimadong 15,000 na toneladang materyal kaini an minalaod sa atmospera sa kada taon.

Hilingon man 

 Asteroyd
 Planeta
 Bitoon

Panluwas na takod 

 A History of Meteors and Other Atmospheric Phenomena
 American Meteor Society
 British Astronomical Society meteor page
 International Meteor Organization
 Live Meteor Scanner
 Meteoroids Page at NASA's Solar System Exploration
 Meteor shower predictions 
 Meteor Showers and Viewing Tips
 Society for Popular Astronomy – Meteor Section

Toltolan 

Astronomiya